Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash haqida(Oʻzbekiston Respublikasi Prezidentining “Tadbirkorlik faoliyatini himoya qilish tizimini tubdan takomillashtirish va prokuratura organlari faoliyatini optimallashtirish chora-tadbirlari toʻgʻrisida” 2019-yil 15-martdagi PF-5690-son Farmoni)
(decree, 2025-09-15)

Oʻzbekiston Respublikasi Prezidentining “Tadbirkorlik faoliyatini himoya qilish tizimini tubdan takomillashtirish va prokuratura organlari faoliyatini optimallashtirish chora-tadbirlari toʻgʻrisida” 2019-yil 15-martdagi PF-5690-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Vazirlar Mahkamasining “Viloyatlar, shaharlar va tumanlar hokimliklari huzuridagi nazorat inspeksiyalari tuzilmasini tartibga solish toʻgʻrisida” 2000-yil 21-noyabrdagi 455-son qarori oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov zimmasiga yuklansin. 1. Vazirlar Mahkamasining “Kichik tadbirkorlikni rivojlantirishni ragʻbatlantirish mexanizmini takomillashtirish toʻgʻrisida” 1998-yil 27-maydagi 232-son qaroriga (Oʻzbekiston Respublikasi QT, 1998-y., 5-son, 20-modda) 1-ilovaning 3-pozitsiyasi quyidagi tahrirda bayon qilinsin: “ T/r Kafolatlar mazmuni Qonun hujjatlari 3. Belgilab qoʻyilsinki, nazorat qiluvchi organlar tomonidan tadbirkorlik subyektlari faoliyatida oʻtkaziladigan barcha tekshiruvlar tadbirkorlik subyektlari faoliyatida oʻtkaziladigan tekshiruvlarni muvofiqlashtirish boʻyicha vakolatli organ bilan qonun hujjatlarida belgilangan tartibda kelishilgan yoki uni xabardor qilgan holda amalga oshiriladi. Oʻzbekiston Respublikasi Prezidentining “Tadbirkorlik subyektlarining huquqlari va qonuniy manfaatlarini himoya qilish tizimini yanada takomillashtirish chora-tadbirlari toʻgʻrisida” 2018-yil 27-iyuldagi PF-5490-son Farmoni (5-band) ”. 2. Vazirlar Mahkamasining “Jismoniy shaxslar tomonidan Oʻzbekiston Respublikasi hududiga tovarlar olib kelinishini tartibga solish toʻgʻrisida” 2002-yil 6-maydagi 154-son qarorining (Oʻzbekiston Respublikasi QT, 2002-y., 5-son, 24-modda) 6-bandi quyidagi tahrirda bayon qilinsin: “6. Davlat soliq qoʻmitasining mansabdor shaxslariga: a) tadbirkorlik subyektlari faoliyatida oʻtkaziladigan tekshiruvlarni muvofiqlashtirish boʻyicha vakolatli organ bilan kelishgan holda, import qiluvchi jismoniy shaxslarda tijorat faoliyati uchun moʻljallangan tovarlarning Oʻzbekiston Respublikasi hududiga olib kelinishini hamda bojxona toʻlovlari toʻlanganligini tasdiqlovchi hujjatlar mavjudligini tekshirish huquqi berilsin. Koʻrsatib oʻtilgan hujjatlar mavjud boʻlmagan taqdirda, tovar qonun hujjatlarida belgilangan tartibda davlat daromadiga oʻtkaziladi; b) ishonchli maʼlumotlar mavjud boʻlgan taqdirda, tadbirkorlik subyektlari faoliyatida oʻtkaziladigan tekshiruvlarni muvofiqlashtirish boʻyicha vakolatli organni xabardor qilgan holda: tegishli ruxsatnomalarsiz, qalbaki aksiz markasi bilan yoki aksiz markasiz ishlab chiqarilgan yoki sotilayotgan alkogol va tamaki mahsulotlarini qonun hujjatlarida belgilangan tartibda olib qoʻyish; taqiqlangan tovarlarni (xizmatlarni) ishlab chiqarish va sotish holatlarini bartaraf etish boʻyicha tezkor tadbirlar oʻtkazish huquqi berilsin. Bunda mazkur bandning bajarilishi natijalari toʻgʻrisida har chorakda Oʻzbekiston Respublikasi Vazirlar Mahkamasiga axborot taqdim etilsin”. 5. Vazirlar Mahkamasining 2010-yil 3-fevraldagi 11-son qarori (Oʻzbekiston Respublikasi QT, 2010-y., 2-son, 4-modda) bilan tasdiqlangan Ishlab chiqarish oqova suvlarini qabul qilish qoidalari hamda ifloslantiruvchi moddalarning Oʻzbekiston Respublikasi shaharlari va boshqa aholi punktlarining kommunal kanalizatsiya tarmoqlariga normativdan ortiqcha oqizilganligi uchun kompensatsiya toʻlovlarini hisoblash tartibining 33-bandidagi “Nazorat qiluvchi organlar faoliyatini muvofiqlashtirish respublika kengashining hududiy komissiyalari bilan maxsus kelishuvsiz” soʻzlari “tadbirkorlik subyektlari faoliyatida oʻtkaziladigan tekshiruvlarni muvofiqlashtirish boʻyicha vakolatli organni xabardor qilgan holda” soʻzlari bilan almashtirilsin. 6. Vazirlar Mahkamasining 2011-yil 5-yanvardagi 1-son qarori (Oʻzbekiston Respublikasi QT, 2011-y., 1-son, 1-modda) bilan tasdiqlangan Mehnatni muhofaza qilish toʻgʻrisidagi qonun hujjatlarini buzganlik uchun tashkilotlar faoliyatini toʻxtatib qoʻyish tartibi toʻgʻrisidagi nizomga 2-ilovadagi “joriy yil uchun tekshirishlar reja-jadvali, nazorat qiluvchi organlar faoliyatini muvofiqlashtirish boʻyicha vakolatli organning yoki uning tegishli hududiy boʻlinmasining rejadan tashqari tekshirish oʻtkazish uchun ruxsatnomasi” soʻzlari “Tekshiruvlarni elektron roʻyxatga olish yagona tizimida tekshiruvni roʻyxatga olish sanasi va raqami” soʻzlari bilan almashtirilsin. 7. Vazirlar Mahkamasining 2012-yil 4-iyuldagi 192-son qarori (Oʻzbekiston Respublikasi QHT, 2012-y., 28-son, 311-modda) bilan tasdiqlangan Texnik jihatdan foydalanishda temir yoʻl transporti xavfsizligi toʻgʻrisidagi umumiy texnik reglamentga kiritilayotgan oʻzgartirish rus tilidagi matnda berilgan. 8. Vazirlar Mahkamasining 2014-yil 5-avgustdagi 216-son qarori (Oʻzbekiston Respublikasi QT, 2014-y., 8-son, 80-modda) bilan tasdiqlangan Davlat ekologik nazoratini amalga oshirish tartibi toʻgʻrisidagi nizomning 41-bandi quyidagi tahrirda bayon qilinsin: “41. Reyd tartibidagi ekologik nazoratni amalga oshirish tadbirkorlik subyektlari faoliyatida oʻtkaziladigan tekshiruvlarni muvofiqlashtirish boʻyicha vakolatli organni qonun hujjatlarida belgilangan tartibda xabardor qilgan holda amalga oshiriladi”. 9. Vazirlar Mahkamasining 2014-yil 27-oktabrdagi 295-son qarori (Oʻzbekiston Respublikasi QT, 2014-y., 10-son, 109-modda) bilan tasdiqlangan Chiqindilar bilan bogʻliq ishlarni amalga oshirish sohasida davlat hisobi va nazoratini olib borish tartibi toʻgʻrisidagi nizomning 13-bandidagi “nazorat qiluvchi organlar faoliyatini muvofiqlashtiruvchi tuzilmalar bilan kelishilmagan holda” soʻzlari “tadbirkorlik subyektlari faoliyatida oʻtkaziladigan tekshiruvlarni muvofiqlashtirish boʻyicha vakolatli organni qonun hujjatlarida belgilangan tartibda xabardor qilgan holda” soʻzlari bilan almashtirilsin. 10. Vazirlar Mahkamasining 2015-yil 24-fevraldagi 32-son qarori bilan tasdiqlangan “Oliy taʼlim muassasasining eng yaxshi pedagogi” tanlovi toʻgʻrisidagi nizom 1-bandining ikkinchi xatboshi quyidagi tahrirda bayon qilinsin: “Mazkur Nizomning amal qilishi Oʻzbekiston Respublikasi Prezidenti huzuridagi Davlat boshqaruvi akademiyasiga, Oʻzbekiston Respublikasi Bosh prokuraturasi Akademiyasiga, Bank-moliya akademiyasiga, Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi Abu Rayhon Beruniy nomidagi Biznes va boshqaruv respublika oliy maktabiga, xalqaro va chet el oliy taʼlim muassasalariga, shuningdek, oliy harbiy taʼlim muassasalariga tatbiq etilmaydi.”. 11. Vazirlar Mahkamasining 2015-yil 2-martdagi 36-son qarori (Oʻzbekiston Respublikasi QT, 2015-y., 3-son, 12-modda) bilan tasdiqlangan Magistratura toʻgʻrisidagi nizom 1-bandining uchinchi xatboshi quyidagi tahrirda bayon qilinsin: “Oʻzbekiston Respublikasi Prezidenti huzuridagi Davlat boshqaruvi akademiyasi, Oʻzbekiston Respublikasi Bosh prokuraturasi Akademiyasi, Oʻzbekiston Respublikasi Bank-moliya akademiyasi hamda Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi Abu Rayhon Beruniy nomidagi Biznes va boshqaruv respublika oliy maktabiga”. 17. Vazirlar Mahkamasining 2017-yil 19-sentabrdagi 744-son qarori (Oʻzbekiston Respublikasi QT, 2017-y., 9-son, 216-modda) bilan tasdiqlangan Aholini va hududlarni tabiiy hamda texnogen xususiyatli favqulodda vaziyatlardan muhofaza qilish, fuqaro muhofazasi, shuningdek kichik hajmli kemalardan xavfsiz foydalanish sohasida davlat nazoratini olib borish tartibi toʻgʻrisidagi nizomning 23-bandidagi “Nazorat organlari faoliyatini muvofiqlashtirish boʻyicha Respublika kengashi (Kengashning Qoraqalpogʻiston Respublikasi, viloyatlar va Toshkent shahri hududiy komissiyalari) bilan qoʻshimcha ravishda kelishmagan holda” soʻzlari “tadbirkorlik subyektlari faoliyatida oʻtkaziladigan tekshiruvlarni muvofiqlashtirish boʻyicha vakolatli organni xabardor qilgan holda” soʻzlari bilan almashtirilsin. 18. Vazirlar Mahkamasining 2017-yil 12-oktabrdagi 820-son qarori (Oʻzbekiston Respublikasi QT, 2017-y., 10-son, 234-modda) bilan tasdiqlangan Qurilish obyektlarining murakkablik (xavflilik) darajasiga koʻra, qurilish-montaj ishlarini amalga oshirish jarayonida tekshirishlarni tayinlash va oʻtkazish tartibi toʻgʻrisidagi nizomning 17-bandi birinchi xatboshi quyidagi tahrirda bayon qilinsin: “17. Qisqa muddatli inspektorlik tekshiruvlari tadbirkorlik subyektlari faoliyatida oʻtkaziladigan tekshiruvlarni muvofiqlashtirish boʻyicha vakolatli organni xabardor qilgan holda (subyektning moliyaviy-xoʻjalik faoliyatiga aralashmasdan) quyidagi holatlarda oʻtkaziladi:”. 19. Vazirlar Mahkamasining 2017-yil 21-dekabrdagi 1009-son qarori (Oʻzbekiston Respublikasi QHT, 2017-y., 12-son, 297-modda) bilan tasdiqlangan Daryolar oʻzanlarini tozalash va qirgʻoqlarini mustahkamlash ishlarini amalga oshirish tartibi toʻgʻrisidagi nizomning 40-bandi quyidagi tahrirda bayon qilinsin: “40. Suv oqimlari oʻzanlarini tozalash va qirgʻoqlarini mustahkamlash boʻyicha ishlarning amalga oshirilishi ustidan nazorat qilish jarayonida Davlat ekologiya qoʻmitasi, Suv xoʻjaligi vazirligi, Davlat geologiya qoʻmitasi, Sanoat xavfsizligi davlat qoʻmitasi, Qoraqalpogʻiston Respublikasi Vazirlar Kengashi, viloyatlar, tumanlar va shaharlar hokimliklari tomonidan oʻtkaziladigan tizimli tekshiruvlar tadbirkorlik subyektlari faoliyatida oʻtkaziladigan tekshiruvlarni muvofiqlashtirish boʻyicha vakolatli organni xabardor qilgan holda amalga oshiriladi”. 20. Vazirlar Mahkamasining 2018-yil 3-maydagi 322-son qarori bilan tasdiqlangan Maʼmuriy huquqbuzarlik sodir etgan shaxslar va maʼmuriy huquqbuzarlik yoʻli bilan maʼnaviy, jismoniy yoki mulkiy zarar yetkazilgan shaxslarni markazlashtirilgan hisobga olish tartibi toʻgʻrisidagi nizomga 8-ilovada: 250-pozitsiyadagi “Soliq, valyutaga oid jinoyatlarga va jinoiy daromadlarni legallashtirishga” soʻzlari “Iqtisodiy jinoyatlarga” soʻzlari bilan almashtirilsin; quyidagi mazmundagi 382-pozitsiya qoʻshilsin: “ 382. Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakil va uning devonining xodimlari ”. 23. Vazirlar Mahkamasining 2006-yil 26-apreldagi 180-F-son farmoyishiga kiritilayotgan oʻzgartirish rus tilidagi matnda berilgan.